Ақшымырау — Қазақстан Энциклопедиясы
"Ақшымырау — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Ақшымырау — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Ақшымырау — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 229
TEXT: Қазақстан Энциклопедиясы мекен-Қазақстан Ақшымырау – Маңғыстау ауданындағы ауыл, Ақшымырау ауылдық округінің орталығы. Аудан орталығы Шетпе ауылынан солтүстік-шығысқа қарай 125 км жерде, Бозащы түбегінің орта шығысында орналасқан. Іргесі 1934 жылы қаланды. Алғашында 4 – 5 үйден тұратын шағын елді мекен 1953 жылдан 1969 жылға дейін 19 партсъезд атындағы ұжымшардың және Калинин ауылдық кеңесінің орталығы болып келді. 1969 – 1974 жылдары «Бозащы» кеңшарының, 1974 – 1995 жылдары «Ақшымырау» кеңшары фермасының орталығы болды. Кеңшар және бөлімше негізінде Ақшымырауда мал шаруашылығымен айналысатын шаруа қожалықтары құрылды. Тұрғыны: Ақшымырау селосында «Ә. Тобанияз» атындағы орта мектеп оқушыларға білім беруде. Онда 2014 жылға қарай 283 оқушы оқуда. Ауылда 2009 жылы «Ком Мунай» ЖШС-нің демеушілік көмегімен 50 орындық «Айгөлек» балабақшасы қолданысқа берілді. Ақшымырау селосына қарасты 2007 жылы салынған дәрігерлік амбулатория жұмыс жасауда. Бұдан басқа ауылда фельдшер-акушерлік пункті бар Қазақ энциклопедиясы Х том. Ақшымырау селосында 1 селолық клуб, 1 кітапхана халыққа мәдени қызмет көрсетуде. «Ком Мұнай» ЖШС-нің демеушілік көмегімен 2014 жылы 1 ашық спорт алаңы салынды. 2015 жылы Ақшымырау селосының орталығында орналасқан селолық клубтың ескіруіне байланысты «Ком Мұнай» ЖШС-нің демеушілік көмегімен жаңа 150 орындық клуб ғимаратының құрылыс жұмыстары басталды. Ақшымырау селосында 22 шаруа қожалығы және Ақшымырау ЖШС тіркелген. Мал азығы жем-шөпке байланысты селода Ақшымырау ЖШС-сі және 2 шаруа қожалығы мал азығы шөп шабумен айналысуда. 2014 жылғы есеп бойынша Ақшымырау селосындағы жеке шаруа қожалықтармен тұрғындардың мал басы саны түйе-1613, жылқы-4945: қой-ешкі - 11303, сиыр-67 басты құрап отыр. ауданы елді мекендері
